Muhammad Sanusi Md Nor

Dato' Seri Haji Muhammad Sanusi bin Md Nor (lahir 4 Ogos 1974; Jawi: ) ialah seorang ahli politik Malaysia berbangsa Melayu dari Parti Islam Se-Malaysia. Beliau merupakan Menteri Besar Kedah terkini dan Ahli Dewan Undangan Negeri (ADUN) Jeneri, Kedah dengan bertanding di atas tiket PAS. Di peringkat parti, beliau merupakan Ketua Pengarah Pilihanraya PAS Pusat.

Latar belakang 
Muhammad Sanusi bin Md Nor ialah anak ketujuh daripada 13 orang adik-beradik kepada pasangan Haji Md Nor bin Taib (lahir 1942) dan Hajjah Meriam binti Haji Ahmad (lahir 1949). Muhammad Sanusi berkahwin dengan Jusmalailani binti Jusoh lalu dikurniakan 5 orang anak. Datuknya, China dari wilayah Hainan. Beliau mendapat pendidikan di Sekolah Rendah Batu 5, Sik, Sekolah Sultan Mohamad Jiwa, Sungai Petani, Sekolah Menengah Sik, Sekolah Menengah Derma Kangar Perlis dan Universiti Sains Malaysia (USM).

Politik 
Muhammad Sanusi pernah dilantik sebagai Setiausaha Politik kepada Menteri Besar Kedah, Tan Sri Azizan Abdul Razak pada pentadbiran PAS di Kedah tahun 2008 hingga 2013. Pascapemilihan kepimpinan Parti Islam Se-Malaysia 2021, beliau telah dipilih sebagai Ahli Jawatankuasa Kerja PAS Pusat. Seterusnya, beliau telah dilantik sebagai Ketua Pengarah Pilihan Raya PAS untuk penggal kedua.

Kemelut poltik dan lantikan sebagai Menteri Besar Kedah 

Pada bulan Mei tahun 2020, sokongan yang berubah terhadap parti Perikatan Nasional (PN) di Kedah telah menyebabkan Menteri Besar Kedah ketika itu iaitu Datuk Seri Mukhriz Mahathir melepaskan jawatan beliau. Susulan itu, Muhammad Sanusi telah dilantik sebagai Menteri Besar Kedah yang ke-14.

Keputusan pilihan raya

Kontroversi

Penemuan mineral 
Pada awal Disember 2020, Sanusi mengumumkan bahawa pemerintah negeri Kedah telah memberikan izin kepada sebuah syarikat yang berpusat di Kuala Lumpur untuk mencari dan mengambil unsur-unsur hasil bumi yang bernilai "RM43 trilion".  Setelah siasatan lanjut, dijelaskan bahawa simpanan unsur hasil bumi hanya dianggarkan RM 62 Bilion dan bukan jumlah yang didakwanya. Terdapat juga dakwaan yang mengatakan bahawa Sanusi sengaja membuat kontroversi dan bersikap provokatif untuk menarik perhatian dari tuntutan "Penemuan  Mineral 43 Trilion di Kedah".

Anugerah dan pengiktirafan

Darjah kebesaran raja 

  Darjah Seri Paduka Mahkota Kedah (SPMK) - Dato' Seri (2021)
  Ahli Mahkota Kedah (AMK)

Anugerah persilatan 

 Pertubuhan Warisan Pendekar Negeri Kedah
 Khalifah Sri Tri Simanjakini (2022)

Rujukan

Pautan luar
 Muhammad Sanusi Md Nor di Facebook
 Muhammad Sanusi Md Nor di Twitter

Kelahiran 1974
Muslim Malaysia
Anggota Parti Islam Se-Malaysia
Ahli politik Malaysia berketurunan Melayu
Orang hidup
Ahli Dewan Undangan Negeri Kedah ke-14
Alumni Universiti Sains Malaysia
Ahli Dewan Undangan Negeri Kedah ke-15